A hatósági ügyek intézésének rendjével kapcsolatos adatok

**Születési név megváltoztatása**

1. Az államigazgatási, önkormányzati és egyéb hatósági ügyekben ügyfajtánként és eljárás-típusonként a hatáskörrel rendelkező szerv megnevezése, hatáskör gyakorlásának átruházása esetén a ténylegesen eljáró szerv megnevezése

Balotaszállási Közös Önkormányzati Hivatal Jegyzője

2. Az államigazgatási, önkormányzati és egyéb hatósági ügyekben ügyfajtánként és eljárás-típusonként a hatáskörrel rendelkező, hatáskör gyakorlásának átruházása esetén a ténylegesen eljáró szerv illetékességi területe

A születési névváltoztatás iránti kérelmet lakóhelytől függetlenül bármely polgármesteri hivatal anyakönyvvezetőjénél elő lehet terjeszteni személyesen.

3. Az államigazgatási, önkormányzati és egyéb hatósági ügyekben az ügyintézéshez szükséges dokumentumok, okmányok felsorolása

A személyesen megjelent nagykorú kérelmező esetén személyazonosításra alkalmas és állampolgárságot igazoló okmányok (személyazonosító igazolvány; útlevél vagy vezetői engedély és lakcímigazolvány)

* Kiskorú kérelmező esetén a szülői felügyeletet gyakorló szülők együttes személyes megjelenése szükséges.
* Amennyiben a kiskorú a 14. életévét betöltötte, az ő személyes jelenléte is szükséges.
* Amennyiben nem a születés helye szerinti anyakönyvvezetőnél terjeszti be a kérelmet, úgy születési anyakönyvi kivonatot is csatolni kell.
* Amennyiben a névváltozás a házassági nevet is érinti, házassági anyakönyvi kivonatot is csatolni kell.
* Amennyiben élő személy családi nevének viselését kérik, az érintett személy hozzájárulása kell.
* Elhalt személy családi nevének viselése esetén halotti anyakönyvi kivonat szükséges.

4. Az államigazgatási, önkormányzati és egyéb hatósági ügyekben az eljárási illetékek, igazgatási szolgáltatási díjak összege

Első esetben az illeték 10.000,- Ft, ismételt névváltoztatási kérelem esetén az illeték 50.000,- Ft.

5. Az államigazgatási, önkormányzati és egyéb hatósági ügyekben az alapvető eljárási szabályok, ezek magyarázata, az ügyintézést segítő útmutatók, az ügymenetre vonatkozó tájékoztatás

Személyes megjelenés szükséges az anyakönyvvezető előtt a kérelmezőnek, a hozzájárulnak, kiskorú névváltoztatása esetén a törvényes képviselőnek, illetve 14-18 év között a gyermeknek.

A születési név az a név, amely a személyt a születési anyakönyvi bejegyzés alapján megilleti. A születési név családi és utónévből áll. Születési családi név egy vagy kéttagú lehet. A kéttagú családi nevet kötőjel köti össze. Anyakönyvezni egy vagy két születési utónevet lehet.

-Az anyakönyvvezető a kérelmet és annak mellékleteit megküldi az eljárás lefolytatására és a kérelem elbírálására hatáskörrel rendelkező Budapest Főváros Kormányhivatala Állampolgársági és Anyakönyvi Főosztálya részére.

-A Budapest Főváros Kormányhivatala Állampolgársági és Anyakönyvi Főosztálya a névváltoztatási engedélyt megküldi a kérelmezőnek, valamint a születést és házasságkötést nyilvántartó anyakönyvvezetőnek.

A személy az új születési nevet a névváltoztatást engedélyező határozat meghozatalát követő 16. naptól jogosult és köteles viselni. A személyi okmányok cseréjéről haladéktalanul gondoskodnia kell a kérelmezőnek.

6. Az államigazgatási, önkormányzati és egyéb hatósági ügyekben az eljárást megindító irat benyújtására szolgáló postacím (postafiók szerinti cím, ha van), ügyfélfogadási vagy közönségkapcsolati cím és nyitvatartási idő

Balotaszállási Közös Önkormányzati Hivatal Balotaszállás, Ady Endre u. 26.

Tel: 77/442-098/111.

Ügyfélfogadási idő:

Hétfő - Csütörtök: 7.30 – 16 óráig Ebédidő: 12.00-12.30. óráig Péntek: 7.30-13.30 óráig Ebédidő: 12.00-12.30. óráig

7. Az államigazgatási, önkormányzati és egyéb hatósági ügyekben az eljárást megindító irat benyújtására, elintézésére, fellebbezésére nyitva álló határidő

A kérelem továbbítása 5 nap, a kérelem elbírálása 45 nap

8. Az államigazgatási, önkormányzati és egyéb hatósági ügyekben használt

formanyomtatványok listája

Nincs

9. Az államigazgatási, önkormányzati, és egyéb hatósági ügyekben igénybe vehető elektronikus programok elérése, időpontfoglalás

Nincs

10. Az államigazgatási, önkormányzati, és egyéb hatósági ügyekben az ügytípusokhoz kapcsolódó jogszabályok jegyzéke, tájékoztatás az ügyfelet megillető jogokról és az ügyfelet terhelő kötelezettségekről

2010. évi I. törvény az anyakönyvi eljárásról 2013.évi V. törvény a Polgári Törvénykönyvről

32/2014. KIM rendelet az anyakönyvezési feladatok ellátásának részletes szabályairól

2016. évi CL. törvény az általános közigazgatási rendtartásról

1992 évi LXVI. törvény a polgárok személyi adatainak és lakcímének nyilvántartásáról.